《甲子鹿鸣燕上呈诸秀才二首 其一》
宋代·冯山

诏书天上颁春泽，经义人间沸海涛。俊秀一时随品藻，文章万海即英豪。

溟鹏乍见抟风起，郡守宁辞劝驾劳。当有奇才为时出，中元佳气似嵩高。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。